World Painted Blood

World Painted Blood είναι ο τίτλος του δέκατου στούντιο δίσκου του αμερικανικού thrash metal συγκροτήματος Slayer, ο οποίος κυκλοφόρησε τον Νοέμβριο του 2009 μέσω της δισκογραφικής εταιρείας "American Records".

 Το φθινόπωρο του 2008 οι Slayer μπήκαν στα στούντιο "The Pass" του Λος Άντζελες για να ηχογραφήσουν τον διάδοχο του επιτυχημένου "Christ Illusion". Οι ηχογραφήσεις συνεχίστηκαν στις αρχές του επόμενου έτους, με το συγκρότημα να ολοκληρώνει 13 κομμάτια, εκ των οποίων τα 11 συμπεριλήφθηκαν στην τελική κυκλοφορία. Για πρώτη φορά μετά από τη δεκαετία του '80 οι Slayer δεν είχαν έτοιμα τραγούδια πριν μπουν στο στούντιο, αλλά η δημιουργία έλαβε χώρα λίγο πριν τις ηχογραφήσεις. Στιχουργικά, το συγκρότημα ασχολήθηκε με θέματα επιστημονικής φαντασίας ("Human Strain"), πόλεμο ("Unit 731"), μανιακούς δολοφόνους (το "Beauty Through Order" αναφέρεται στην Ελισάβετ Μπάθορι και το "Psychopathy Red" είναι εμπνευσμένο από τον Αντρέι Τσικατίλο) και πολιτική ("Public Display of Dismemberment"). Στις 28 Ιουλίου 2009 κυκλοφόρησε σε μορφή CD σινγκλ το τραγούδι "Hate Worldwide" μέσω της "Columbia Records" και έλαβε υποψηφιότητα για βραβείο "Grammy", το οποίο κέρδισαν τελικά οι Judas Priest με τη ζωντανή εκτέλεση του "Dissident Aggressor". Ένα χρόνο αργότερα, το ομώνυμο κομμάτι του δίσκου έλαβε την ίδια υποψηφιότητα χάνοντας το βραβείο από το "El Dorado" των Iron Maiden. Ο δίσκος κυκλοφόρησε στις αρχές Νοεμβρίου του 2009, ανεβαίνοντας στο # 12 του Billboard με τον αριθμό των πωλήσεων να φτάνει τις 41.000 αντίτυπα, ενώ σκαρφάλωσε και στο Top-10 στη Γερμανία, τον Καναδά και την Αυστραλία. Οι κριτικές για το δίσκο ήταν θετικές, με το "About.com" να του δίνει τέσσερα αστέρια, το "Allmusic" 3,5 με άριστα το 5, to "Sputnik Music" 3,2 και το "Now" την απόλυτη βαθμολογία 5/5. Η περιοδεία για την προώθηση του δίσκου ξεκίνησε με τέσσερις εμφανίσεις στην Αυστραλία, στα τέλη Φεβρουαρίου και τις αρχές Μαρτίου του 2011, ως μέρος του φεστιβάλ "Soundwave". Ο λόγος της αργοπορημένης εκκίνησης της περιοδείας ήταν ότι το 2010 ο μπασίστας και τραγουδιστής Τομ Αράγια αναγκάστηκε να κάνει εγχείρηση στην πλάτη. Λόγω προβλημάτων υγείας του κιθαρίστα Τζεφ Χάνεμαν, τη θέση του πήρε για τη συγκεκριμένη περιοδεία ο κιθαρίστας των Exodus, Γκάρι Χολτ, ενώ για επτά εμφανίσεις τη θέση ανέλαβε ο Πατ Ο'Μπράιεν των Cannibal Corpse. Η περιοδεία συνεχίστηκε με το σκέλος "European Carnage Tour" από τις 13 Μαρτίου μέχρι τις 14 Απριλίου του 2011, ενώ τον Ιούνιο εκείνης της χρονιάς έδωσαν δέκα συναυλίες στη Νότια και την Κεντρική Αμερική. Στις αρχές Ιουλίου έδωσαν πέντε συναυλίες στην Ευρώπη μαζί με τους Metallica, τους Anthrax και τους Megadeth ως μέρος της περιοδείας "Big 4", για να συνεχίσουν στη Βόρεια Αμερική στα τέλη Ιουλίου και τις αρχές Αυγούστου. 1. World Painted Blood (Hanneman, Araya) - 5:53 2. Unit 731 (Hanneman) - 2:40 3. Snuff (King) - 3:42 4. Beauty Through Order (Hanneman, Araya) - 4:37 5. Hate Worldwide (King) - 2:52 6. Public Display of Dismemberment (King) - 2:35 7. Human Strain (Hanneman, Araya) - 3:09 8. Americon (King) - 3:23 9. Psychopathy Red (Hanneman) - 2:26 10. Playing with Dolls (Hanneman, King, Araya) - 4:14 11. Not of This God (King) - 4:20 World Painted Blood (άλμπουμ) Επίσημη κυκλοφορία: 3 Νοεμβρίου 2009 Η σύνθεση του συγκροτήματος κατά την ηχογράφηση του "World Painted Blood" είχε την εξής μορφή:Τομ Αράγια - φωνητικά, μπάσοΚέρι Κινγκ - κιθάραΤζεφ Χάνεμαν - κιθάραΝτέιβ Λομπάρντο - τύμπανα Αναλυτικό ιστορικό Allmusic review Sputnik Music review Encyclopaedia Metallum review Χρονολόγιο της περιοδείας του δίσκου Θέσεις τσαρτ Καναδικά τσαρτ Ιαπωνικά τσαρτ